Subtitles by sub.Trader subscene.com
‫אני אומר לך, אדי.
‫אם נבנה את המפעלים האלה בסן מיגל,
‫העסקים ישגשגו.
‫אני מעדיפה אותך על הכסף.
‫אתה עוזב יותר מדי, סלייד, ואני...
‫את בסדר?
‫כשאתה בבית, וכולנו ביחד,
‫אני בכלל לא חושבת על זה בכלל.
‫אבל ברגע שאתה נוסע, אני...
‫אלוהים אדירים, אדי. עברו שנים מאז קמבודיה.
‫לפני שהתחתנו בכלל.
‫היינו מאוהבים. היינו מאורסים.
‫ושנינו ראינו מספיק קרבות
‫כדי לדעת שגם אם פצעים מחלימים...
‫איך יכולת לעשות לי את זה? בטחתי בך.
‫הצלקות לא נעלמות לעולם.
‫אפשר לדבר איתו?
‫אני יודע. אני יודע.
‫ואני נשבע, אדי. לא שיקרתי לך מאז.
‫ולעולם לא אשקר לך שוב.
‫את מאמינה לי, לא?
‫כמובן שכן.
‫אני פשוט... ‫-אפשר לדבר?
‫מישהו רוצה לדבר איתך.
‫מעניין מי זה? ‫-היי, אבא.
‫היי, חבר. צחצחת שיניים?
‫כן.
‫תקריא לי.
‫הייתי שמח, ג'ו,
‫אבל אני מאחר לפגישה, ו... ‫-רק קצת.
‫ממש קצת.
‫אבירים ודרקונים
‫"הארץ היתה מלאה בדרקונים
‫"והאנשים פחדו.
‫"אך האביר הנוצץ הגיע על סוסו ‫כדי להגן על גברים ונשים כאחד.
‫"הוא עמד בפני היצורים המבעיתים ביותר ‫שנראו אי פעם בעולם,
‫"ללא עזרה כלל,
‫"לבד לחלוטין.
‫"וכאשר השלים את מלאכתו, ‫הדרקונים נעלמו כליל.
‫"והאביר רכב לדרכו,
‫"אל דפי האגדות והסיפורים".
‫זהו להלילה, ילדון.
‫עוד. בבקשה.
‫אני צריך ללכת, חבר.
‫אתה צריך ללכת לישון.
‫בסדר.
‫אבירים ודרקונים
‫הוא מתגעגע אליך.
‫אנחנו מתגעגעים אליך.
‫אני עולה על הטיסה האחרונה הלילה.
‫אני אוהב אותך, אדליין וילסון.
‫ואני מעריצה אותך, סלייד וילסון.
‫תיכנס מתחת לשמיכה, חייל קטן.
‫כן, קפטן.
‫תקריאי לי, אמא.
‫אבל אבא כבר הקריא לך... ‫-בבקשה.
‫אל תעשה לי פרצופים מסכנים ‫ותמימים כאלה, אדוני.
‫בבקשה, אמא?
‫אבירים ודרקונים
‫לא אותו, הוא רק של אבא.
‫אין ספק שאתה הקצין הבכיר במשפחה הזו.
‫אבירים ודרקונים
‫חלומות פז, חייל קטן.
‫לילה טוב, אמא.
‫אין צורך להיבהל. כבר היית מתה ‫אם הייתי רוצה להרוג אותך.
‫מה אתה רוצה?
‫את הבן שלך.
‫אם חיפשת קורבן חסר אונים, ‫הגעת לבית הלא נכון.
‫את לא בכושר, אדליין.
‫לפי מה ששמעתי, את מחזה מרשים.
‫אבל הנישואים וההורות ריככו אותך.
‫מובילת יחידת עילית ‫בתוך הכומתות הירוקות בשם "צוות שבע".
‫את אימנת את סלייד וילסון.
‫סייעת לו להפוך למכונת ההרג שהוא כיום.
‫"מכונת הרג"?
‫הוא איש עסקים.
‫אדליין,
‫יש כל כך הרבה דברים שאת לא יודעת.
‫מי אתה, לעזאזל?
‫התן.
‫מולינה שלח אותך.
‫הנשיא לא אוהב גנרלים שזוממים נגדו.
‫הוא לא אוהב מהפכות.
‫אז קדימה, שסף לי את הגרון.
‫לעולם לא תצא מפה חי.
‫כמובן שכן.
‫מה זה? ‫-ראשו של הנשיא מולינה.
‫שים לב למבט המופתע על פניו.
‫גם אתה נראה כרגע ממש ככה.
‫אני לא מבין.
‫אם מולינה גייס אותך כדי להתנקש בחיי...
‫אני שכיר חרב, אני לא מטומטם.
‫הנשיא שלך היה פשיסט מדכא ‫שעשה שמות באנשיו.
‫תחת שלטונו, סן מיגל הפכה ‫לבור שופכין של ממש,
‫עם עוני, רעב ומחלות,
‫בעוד הוא רק המשיך להתעשר ולהשמין.
‫תהיה יותר מוצלח ממנו, הגנרל סוארז.
‫או שאתה תהיה הבא בתור.
‫אה, כן.
‫אני עדיין צריך את התשלום שלי.
‫ואני אשמח לשלם.
‫אני רואה שספגת כמה פגיעות. ‫-זה שום דבר.
‫חשבת פעם על מה שעלול לקרות לאדליין וג'וזף
‫אם היית נהרג באחת הגיחות הקטנות האלו?
‫אתה עושה את זה כבר שמונה שנים בערך? תשע?
‫אולי הגיע הזמן להפסיק להיות שכיר חרב ‫ולהתחיל להיות...
‫אני צריך הסעה במהירות האפשרית, וינטרגרין.
‫אתה תקבל אותה, חבר ותיק.
‫ככל שאני מזדקן, ‫אני מקנא יותר ביכולתך להחלים.
‫הצבא בהחלט קיבל את מה שהגיע לו.
‫ומעבר לכך.
‫זה לא עובד, לעזאזל.
‫הוא יחיה? ‫-זה לא משנה.
‫נכשלנו שוב.
‫מאדי
‫הם אמרו...
‫הם אמרו שזה נס שאני עדיין חי.
‫אמרתי לך לא להתנדב לסם הניסיוני הארור הזה.
‫כשאפילו לא היו מוכנים לספר לך
‫מה המטרה, ידעתי... ‫-זו היתה הבחירה שלי. יכולתי לסרב.
‫אז למה לא סירבת?
‫כי הם היו זקוקים לי.
‫רק מעט אנשים התאימו לפרופיל...
‫ותמיד היית חייל מוצלח.
‫אולי יותר מדי מוצלח.
‫ישחררו אותי עוד כמה ימים.
‫ואני הולכת איתך.
‫אבל החובות שלך...
‫אני שירתי את המדינה שלי.
‫ועשיתי זאת היטב, לעזאזל.
‫אבל אתה זקוק לי כעת... ‫-לא.
‫יש לך עוד 14 חודשים.
‫תסיימי את מה שחתמת עליו.
‫תני לי לנסות לבנות לעצמי חיים. עבורנו.
‫ואז...
‫אם עדיין תרצי בי...
‫למה שלא ארצה בך?
‫אני אוהבת אותך, סלייד.
‫יש לנו תוכניות.
‫יש חיים שלמים לפנינו.
‫החיים היחידים שאני מכיר הם חיי צבא, אדי.
‫להיות חייל טוב. למלא אחר פקודות.
‫להרוג את האויב.
‫יש בך יותר מכך.
‫אני מקווה.
‫אדי?
‫אלוהים, מה קרה?
‫איפה ג'וזף?
‫הוא אמר שאם אתקשר למשטרה, הוא יהרוג אותו.
‫מי? מי עשה את זה?
‫הוא אמר שהוא רוצה אותך.
‫מי עשה את זה?
‫התן. ‫-מי זה התן, לעזאזל?
‫אתה יודע מי הוא!
‫אמרת "לא שיקרתי לך מאז.
‫"ולעולם לא אשקר לך שוב".
‫אבל מדובר בשקרים ותו לא, נכון? ‫-אני לא יודע על מה את מדברת, אני...
‫מספיק!
‫התן סיפר לי הכול.
‫הצבא חשב שהניסוי נכשל,
‫שהסם שלו לא עבד. לכן שחררו אותך.
‫אבל דרוש היה רק זמן מה כדי להפוך אותך... ‫איך הוא כינה אותך?
‫"דת'סטרוק".
‫אני איש עסקים.
‫תמיד האמנתי בכך.
‫סלייד וילסון, איש טוב וישר,
‫שאהב את אשתו ואת בנו
‫והיה עושה הכול למען משפחתו.
‫אבל אתה שכיר חרב ארור
‫המוכר מוות לכל המרבה במחיר,
‫והסתרת זאת ממני.
‫במשך כל השנים האלו.
‫למה?
‫אני אשיב את ג'וזף,
‫ואשיב איתי את גופתו של התן.
‫אני לא צריכה אותך. אנחנו לא צריכים אותך.
‫אני מסוגלת לעשות את זה בלעדיך.
‫היא שבורה, לעזאזל.
‫במספר מקומות, לפי איך שזה נראה.
‫לך.
‫נדבר כשכל זה יגמר, אדי. ‫-אל תנסה אפילו לשקר לי שוב,
‫חתיכת בן זונה מניפולטיבי.
‫פשוט תחזיר את ג'וזף הביתה,
‫ושאלוהים יעזור לך אם תיכשל.
‫אני לעולם לא נכשל.
‫אין מעבר
‫איך האישה, וילסון?
‫הראה את עצמך.
‫אני ממש פה.
‫בני...
‫הוא בסדר. הוא רק קלף מיקוח.
‫קבל את העסקה, והוא לא ייפגע.
‫אני לא עובד עם "הייב" (גם: כוורת).
‫זה מה שאמרת בפעם האחרונה ששאלתי,
‫ואני מכבד את זה.
‫לצערי, הממונים עליי חושבים אחרת.
‫הם חושבים שכישוריך יועילו לנו רבות.
‫אתם טרוריסטים.
‫אנו רוצחים בעלי הזדמנויות שוות,
‫המוכרים את שירותינו לכל המרבה במחיר,
‫בדיוק כמוך.
‫ההבדל היחיד הוא שאתה חושב בקטן.
‫הייב חושבים בקנה מידה עולמי. ‫-כמה חפים מפשע,
‫נשים וילדים, מתו מידיכם?
‫למען האמת, אני כבר לא סופר.
‫אבל כולנו רוצחים בעומק ליבנו, וילסון.
‫הכול עניין של קנה מידה.
‫מוסריות היא אשליה ‫שטיפשים עוטים על עצמם כמו גלימת נחמה.
‫אבל אתה לא טיפש, נכון?
‫אתה אולי מפלצת, אבל לא טיפש.
‫מפלצת?
‫כן, אני הורג למחייתי.
‫אבל רק אם המטרה צודקת.
‫ישנם קווים שאני לא מוכן לחצות.
‫אני לא יודע אם האלמנות והילדים
‫של החיילים שרצחת בסן מיגל יסכימו איתך.
‫אנחנו אותו הדבר, אתה לא מבין?
‫אנשים כמונו מעמידים פנים שיש להם לב ונשמה,
‫אבל עמוק בפנים,
‫יש רק חשיכה.
‫אני...
‫התשובה היא לא.
‫שקול זאת מחדש.
‫מספיק!
‫מספיק.
‫אתה מבין שהוכחת את הנקודה שלי?
‫היא היתה סוכנת יוצאת מן הכלל.
‫אבל אין ספק שהיא לא היתה מספיק טובה.
‫הכישורים של נמר הברונזה אגדיים,
‫ותראה אותו.
‫תן לי את הילד שלי.
‫תן לי את התשובה שלך.
‫האם תצטרף להייב?
‫או שעליי להורות ‫על שיסוף גרונו של ג'וזף הקטן כאן ועכשיו?
‫ג'וזף, אל תפחד.
‫ג'ו.
‫ג'וזף.
‫אתה לא תמות.
‫אני נשבע, אתה לא תמות.
‫ג'וזף היקר.
‫אמא שלך חושבת שמוטב שאתרחק לזמן מה,
‫ואני מסכים.
‫תבין, יש לי סוד.
‫סוד שמעולם לא סיפרתי לך.
‫אני אביר, כמו האבירים בספר האהוב עלינו,
‫המשוטט בעולם מסוכן,
‫מתקן עוולות וקוטל דרקונים.
‫ואני לא רוצה שהדרקונים האלה ‫יפגעו בך או באמא שלך...
‫שוב פעם.
‫כעבור 10 שנים...
‫זו היתה טעות.
‫מי שלח אותך?
‫זה משנה בכלל?
‫שילמו לי הון קטן כדי לשחרר ‫את מה שהוסתר למטה.
‫אבל למען האמת, בורה...
‫הייתי עושה את זה בחינם.
‫זה בסדר.
‫אף אחד לא יפגע בכן שוב.
‫מספר בלתי מזוהה
‫שלום, וילסון.
‫או שאתה מעדיף "דת'סטרוק"?
‫מי לעזאזל...
‫אתה יכול לקרוא לי "מלכת ההייב".
‫ההייב אינם.
‫הקדשתי שנים מחיי כדי להבטיח זאת.
‫לא, לא נעלמנו. ירדנו למחתרת.
‫כדי להתארגן מחדש.
‫עשרות תאים עצמאיים המפוזרים ברחבי העולם.
‫והתא הקטן שלי מעוניין מאוד במשפחת וילסון.
‫סירבתי להייב לפני עשר שנים,
‫ואם נראה לך... ‫-אל תחמיא לעצמך.
‫הבהרת אז שאתה לא מתאים.
‫ובאמת, למה לטרוח לגבי האבא
‫כאשר הבן בידיי?
‫מה?
‫ג'וזף?
‫אתה אקדח מהלך, סלייד.
‫אבל הבן שלך הוא פצצה גרעינית.
‫פצצה ששייכת לי עכשיו.
‫מה עשית לו?
‫אני? אתה לא יודע?
‫אתה עשית את זה.
‫לא ידעת.
‫איזו אכזבה.
‫בחרתי בבית הספר בשוויץ למען הבטיחות.
‫זו היתה בחירה גרועה.
‫ידעת?
‫שמה שהצבא עשה לך ‫כדי לשנות את הביולוגיה והגנטיקה שלך
‫עבר גם לג'וזף? כמובן שלא.
‫לפי דבריה של מלכת ההייב ההיא, ‫היכולות שלו שונות מאוד משלי.
‫הן לא גופניות מטבען, אלא על-טבעיות.
‫מה?
‫היו רגעים שבהם...
‫הרגשתי אותו.
‫כאילו הוא היה איתי בחדר, ‫אבל חשבתי שזה רק הדמיון שלי.
‫הוא היה אמור להיות איתך. ‫איך יכולת לשלוח אותו ככה?
‫עשיתי את זה למען ביטחונו.
‫אני יכולתי לשמור עליו. ‫-כמו שעשית בפעם האחרונה?
‫כשהבהמה ההוא שיסף את גרונו ‫והותיר אותו אילם?
‫הענשת אותי מספיק על כך, לא?
‫הוצאת אותי מחייו.
‫ומעולם לא פקפקת בכך. ‫מעולם לא ניסית לפגוש אותו.
‫אדם אחר היה נלחם בי עד זוב דם
‫והיה מתחנן לראות את בנו.
‫אבל אתה? מכתב עלוב אחד, ואז נעלמת לעד.
‫למה?
‫נראה שאני כל הזמן שואלת אותך. למה?
‫העבר מת, אדי.
‫דבר שנעשה או נגיד לא ישנה אותו.
‫אבל העבר לא מת, סלייד.
‫הוא חוזר על עצמו.
‫אז מה אנחנו נעשה בנידון? ‫-"אנחנו"?
‫אתה לא תחפש אחריו לבד הפעם.
‫אני באה איתך.
‫את זוכרת מה התן עשה לך?
‫אני זוכרת.
‫הוא שבר אותי והשפיל אותי,
‫והכול היה באשמתי.
‫השקעתי כל כך הרבה אנרגיה בתפקידי כאמא,
‫וכאשתך,
‫שאיבדתי את המרכז שלי.
‫ובכן, מצאתי אותו.
‫לא יצאת למשימה קרבית כבר שנים.
‫אני פשוט לא בכושר כנראה, אה?
‫אל תתערבי, אדליין.
‫סלייד. סלייד.
‫בהצלחה.
‫איזה בית יפהפה, קולונל קפור.
‫הוא נבנה עם כסף של הייב, למיטב זיכרוני.
‫הפסקתי לעבוד עבורם לפני שנים, ‫כפי שאתה בטח זוכר.
‫לא היתה לך ברירה.
‫השמדתי אותם.
‫או לפחות, ככה חשבתי.
‫הם חזרו?
‫ואני רוצה מידע לגבי תא מסוים שלהם,
‫שבראשו עומדת אישה ‫שמכנה את עצמה "מלכת ההייב".
‫סגרתי את הדלת על הפרק ההוא בחיי.
‫דיברתי עם יותר מעשרה סוכנים לשעבר
‫ולכולם יש בדיוק את אותה טענה.
‫נו, אז?
‫זו האמת, למיטב ידיעתי.
‫אז?
‫אל דאגה, קולונל. לא פגעתי בהם כלל.
‫חוץ ממישקין,
‫שחשש כל כך אפילו לדבר על הייב, שהוא התאבד.
‫אני מעולם לא הייתי מעורב לעומק, דת'סטרוק. ‫אתה יודע את זה.
‫בתור קולונל, יכולתי לעשות טובה פה ושם.
‫ועל כך קיבלת תגמול נאה.
‫והאמת היא שהוקל לי כשחיסלת אותם.
‫עכשיו יש לי אישה ומשפחה.
‫שוחד קטן הוא דבר אחד, ‫אבל מעורבות מחודשת עם הייב...
‫לא.
‫אם תשמע משהו,
‫תיצור איתי קשר באופן מידי.
‫בסדר.
‫כדאי שזה יהיה משהו טוב, קפור.
‫מרשים.
‫איזו הפתעה.
‫תראה אותך.
‫גיבור המהפכה הקזנית.
‫אתה יודע איך זה עובד.
‫הדרום-קזנים כובשים את הבירה,
‫עוברות כמה שנים, ואז הצפון כובש אותה.
‫זה נמשך כבר שנים.
‫עבדתי עבור שני הצדדים. הם נדיבים מאוד.
‫ילדים גוועים ברעב, חפים מפשע מתים.
‫אתה עדיין שר את אותו שיר. נכון, וילסון?
‫שכיר החרב בעל המצפון.
‫ואנחנו, כל השאר...
‫אנחנו נחותים ממך!
‫לא באתי לפה כדי לנהל דיון, נמר.
‫או להילחם.
‫באתי כדי להשיג מידע.
‫אם אתה רוצה מידע על הייב...
‫אין לך שום קשר אליהם. ‫לא ידעת בכלל שהם עדיין קיימים.
‫כן ידעתי.
‫ברגע שהתן לקח פיקוד.
‫התן? הוא חי?
‫היית צריך לוודא שהוא מת.
‫יש לו המון שנאה כלפיך.
‫ולאחר הבלגן עם הילד שלך,
‫התן החליט שהייב זקוקים לארגון מחדש.
‫להנהגה חדשה. אז הוא לקח צעד אחורה,
‫ונתן לי לחסל את המתחרים שלו.
‫ואז, בשקט רב, הוא הרכיב מחדש את כל הפיסות.
‫אבל נמאס לי לקבל פקודות.
‫החלטתי להפוך לעצמאי.
‫זו היתה החלטה מוצלחת למדי.
‫שוב?
‫בן זונה.
‫עשית את זה שוב.
‫איפה אוכל למצוא את מלכת ההייב?
‫בסדר.
‫באיי קרגלן.
‫תודה.
‫זה הטרמפ שלי.
‫אל תטרח. הוא הולך למקום שממנו איש לא שב.
‫לעזאזל.
‫אז איך השגת כלי טיס כזה, לעזאזל?
‫מישהו היה חייב לי טובה.
‫כנראה שזו היתה טובה רצינית.
‫הם בטח יודעים שאתה מגיע.
‫אני בונה על זה. ‫-לעולם לא תשתנה.
‫יש לך חרטות, וינטרגרין?
‫נהפוך הוא.
‫מאז שאם-איי-שש שלחו אותי הביתה,
‫הכיף היחיד שיצא לי לעשות היה ‫כשהזמנת אותי לגיחות הקטנות האלה שלך.
‫בקרוב מאוד כבר אהיה זקן מדי עבור כל זה. ‫טוב, אני בטח זקן מדי כבר עכשיו,
‫אבל אני עדיין לא מוכן להגיע לבית האבות.
‫הפעם זו לא סתם גיחה.
‫החיים של ג'וזף מונחים על הכף.
‫ואיזה מין סנדק אהיה
‫אם לא אעזור לך להביא אותו הביתה?
‫למען האמת, אני...
‫הנה הם.
‫איי קרגלן, הידועים גם בשם "איי החורבן".
‫אני חושב שזה שם הולם.
‫בהצלחה, סלייד. ‫-אני לא מאמין במזל.
‫אבל במקרה הזה, אני מקבל זאת.
‫ציפיתי לצבא.
‫הם לא צריכים צבא.
‫יש להם אותי.
‫סנדרה וו-סן, הידועה גם בתור הליידי שיווה.
‫יש המחשיבים אותך
‫ללוחמת הקטלנית בעולם בקרב פנים מול פנים.
‫והם צודקים.
‫מה אתה עושה? ‫-נכנע.
‫אני לא מקבלת את כניעתך.
‫לא הלילה, שיווה.
‫אני רוצה אותו חי. הביאי לי אותו.
‫כן, מלכתי.
‫קום.
‫כניעה היא אסטרטגיה מתוחכמת.
‫זה קל יותר מלחימה אל תוך המבצר.
‫אבל לא יהיה קל כל כך לצאת.
‫מה? ‫-את רק ילדה.
‫ואתה דינוזאור שחלף זמנו.
‫מספיק עם השטויות, טוב?
‫איפה הבן שלי? איפה ג'וזף?
‫כן, מספיק עם השטויות.
‫איפה הוא?
‫כמה דאגה.
‫אבל אתה נטשת את ג'וזף ללא היסוס,
‫בדיוק כפי שעשתה אימו.
‫הותרת אותו לכוד, מבודד, ‫וללא חברים בבית הספר ההוא.
‫הכרתו ונשמתו בערו.
‫לא ידעתי. ‫-יכול להיות...
‫שלא רצית לדעת?
‫אז מה, הוא שפן הניסויים הקטן שלך?
‫אנחנו נאמן אותו
‫ונעזור לו לרכוש מיומנות בכוחותיו.
‫נעלת אותו בכלוב ארור.
‫למען בטיחותו שלו.
‫כוחו העל-טבעי עדיין בלתי יציב.
‫אבל הפוטנציאל שלו...
‫בלתי מוגבל.
‫בתור נשק? ‫-כן.
‫תחשוב על זה.
‫מניפולציות בקנה מידה עולמי דרך עוצמת המוח.
‫שליטה בכדור הארץ ללא קליעים.
‫ללא פצצות.
‫איזו מדינה בעולם הזה תוכל להתנגד לנו?
‫ג'וזף? ג'וזף!
‫ג'וזף! אל תפחד.
‫ג'ו...
‫"ג'וזף" הוא השם שאתה נתת לו.
‫אבל אני נתתי לו שם חדש.
‫שם טוב יותר.
‫יריחו.
‫כי עם עזרתי,
‫הוא ימוטט את חומותיו של הסדר הישן.
‫תהיה כן, וילסון.
‫לא באמת אכפת לך ממנו. ‫מעולם לא היה לך אכפת.
‫זו רק עוד הרפתקה מבחינתך.
‫עוד הזדמנות להוכיח את גבריותך המוטלת בספק.
‫אבל כאן...
‫הוא ימצא בית ומשפחה.
‫עזור לי, אבא.
‫תוציא אותי מפה.
‫בבקשה.
‫תתרחק, חבר.
‫לא!
‫אני יכול לעזור. תוריד אותי.
‫אתה חלש. ‫-אני בסדר.
‫ג'ו.
‫אני מכיר דרך החוצה.
‫מפה נגיע אל פני השטח.
‫אבל אני לא יודע מה לעשות כשנגיע לשם.
‫אני אדאג לזה. וינטרגרין, הגיע הזמן.
‫אני בדרך, סלייד.
‫זה כל...
‫זה כל מה שאני יכול...
‫וינטרגרין. וינטרגרין?
‫הדוד ויליאם לא מגיע.
‫מה? ‫-חסמתי את השידור.
‫אבל שמעתי אותו.
‫שמעת את מה שרציתי שתשמע.
‫ג'וזף, למה?
‫באמת חשבת שאבגוד באחות שלי?
‫אחות?
‫מלכת ההייב. היא...
‫הבת שלך.
‫באמת לא ידעת?
‫ג'וזף. תקשיב לי, באתי לפה...
‫ברכיבה כדי להציל אותי? ‫כמו אביר על סוס לבן?
‫ג'וזף. ג'וזף!
‫קוראים לי...
‫יריחו!
‫ג'וזף איננו.
‫ג'וזף!
‫להתראות, דת'סטרוק.
‫ג'וזף.
‫כל הכבוד, בחור. כל הכבוד.
‫חושך.
‫חוסר תנועה.
‫שלווה.
‫שכחה.
‫האם זה דבר כה נוראי? לחבק את הריקנות?
‫להיכנע לשקט?
‫למות?
‫אבל איני יכול למות כעת.
‫יום אחד, אולי בקרוב.
‫אבל עוד לא.
‫ג'וזף זקוק לי.
‫בני זקוק לי.
‫ואני...
‫חייב...
‫לחיות!
‫לאט-לאט.
‫איך אני חי בכלל?
‫כמעט לא שרדת.
‫אם לא הייתי מוציאה אותך מהמים בזמן...
‫אדי?
‫אומנם יש לך יכולת ריפוי מדהימה, סלייד,
‫אבל אתה לא בן אלמוות.
‫וביום מן הימים, אתה לא תחזור.
‫אמרתי לך שלא אתן לך לעשות את זה לבד.
‫איפה אנחנו? ‫-על ספינה.
‫הרחק מהאי הארור ההוא.
‫איך...
‫איך מצאת אותי?
‫עקבתי אחריך כל הזמן.
‫השתמשתי במכשיר מעקב זעיר ‫שהשגתי מחבר ותיק.
‫מכשיר ג'י-פי-אס זעיר שנמצא ‫במערכת העיכול שלך.
‫אבל איך...? ‫-חתום בנשיקה.
‫שתלת אותו עם הלשון שלך?
‫ואני חשבתי לתומי שזכיתי שוב בליבך.
‫יש לו חיי מדף מוגבלים.
‫הוא אמור להתמוסס תוך כמה ימים.
‫תשתה את זה.
‫זו תערובת צמחים שאמורה לסייע ‫בזירוז ההחלמה הטבעית שלך.
‫תשתה את זה, בחור קשוח.
‫רגע.
‫אמרת שהשגת את מכשיר המעקב מחבר ותיק.
‫וינטרגרין. זממתם ביחד נגדי?
‫לא זממנו. רק חלקנו מידע ומשאבים.
‫כשאראה את הזקן הזה...
‫אם אתה רוצה לכעוס על מישהו, ‫תנסה לכעוס על עצמך.
‫ביצעת כמה בחירות נוראיות בחייך, סלייד.
‫והאנשים שאתה אוהב, שאתה טוען שאתה אוהב,
‫שילמו מחיר נוראי.
‫אז הוא מת?
‫הכרישים כבר הפכו אותו לארוחה.
‫את בטח חשה סיפוק עמוק, רוז.
‫הלוואי שכך היה.
‫רציתי בזה כל כך הרבה זמן, ‫אבל עכשיו כשזה קרה...
‫הניחי לזה, ילדה. פעלת היטב.
‫גרמת לי להתגאות בך.
‫עכשיו צריך להתקדם עם התוכניות שלנו.
‫אנחנו צריכים עוד זמן.
‫יריחו אינו מוכן.
‫את תוודאי שהוא יהיה מוכן, נכון?
‫אבל... ‫-נכון?
‫כן.
‫אני מאמין בך, רוז.
‫תמיד האמנתי בך.
‫מאז היום שבו נפגשנו
‫והצלתי אותך מהגיהינום שבו חיית.
‫זה לא היה גיהינום מוחלט.
‫אמא שלי...
‫היא אהבה אותי.
‫נכון.
‫לאחר שווילסון נטש אותה,
‫והותיר אותה הרה ובודדה,
‫היא הקריבה הכול כדי ליצור לך חיים טובים.
‫ואולי הם היו טובים...
‫אם היא היתה נשארת בחיים.
‫ואת נותרת לבדך.
‫ווילסון.
‫האם הוא אי פעם הביט לאחור ותהה?
‫אם הוא היה טורח, ‫הוא עשוי היה לגלות שיש לו בת
‫שחיה ברחובות העיר פנום פן.
‫אבל אבא שלך הותיר לך מורשת אחת.
‫הוא העביר לך את הגנטיקה המשופרת שלו.
‫מהירות וכושר.
‫כוח משופר.
‫איזו מתנה.
‫זו היתה קללה.
‫אולי בתחילה, אני מניח.
‫אבל אז...
‫אני מצאתי אותך.
‫לקחתי אותך תחת חסותי, אימנתי אותך,
‫הפכתי לאב שמעולם לא היה לך.
‫הפכתי אותך למלכה.
‫ועכשיו את תהפכי את אחיך למלך.
‫וביחד... ‫-נשלוט בעולם?
‫לא, נשלוט בשליטים.
‫מוטב כך בהרבה.
‫פרויקט יריחו יתחיל בעוד עשרה ימים, רוז.
‫יש לי הכנות סופיות משלי, וכך גם לך.
‫תהיי מוכנה.
‫האם אראה אותך?
‫עברה יותר משנה.
‫את יודעת שעליי להישאר בבידוד.
‫אסור שמישהו יידע ‫איפה נמצא אדון ההייב. אפילו לא את.
‫אבל את זה, ילדה,
‫לא הייתי מחמיץ בשום אופן.
‫את בסדר?
‫עכשיו כן.
‫לא ידעתי שליליאן נכנסה להיריון.
‫היא לא סיפרה לי מעולם.
‫לו ידעתי... ‫-היית הופך לאבא של הילדה הזו
‫כפי שהיית עבור ג'וזף?
‫לפני שנים, כשסיפרת לי על ליליאן,
‫אמרת שאין לה שום משמעות עבורך.
‫זה היה נכון?
‫כן. לא כמוך, אדי.
‫אבל? ‫-לאחר שהבנתי מה קרה לי...
‫למה הפך אותי הצבא, חשתי...
‫אבוד. בלתי מאוזן.
‫הייתי זקוק לזמן כדי לעכל את הדברים.
‫אז טיילתי, וחיפשתי...
‫משהו שלא יכולתי להעניק לך?
‫אני לא יודע. ‫אולי היה קל יותר להפוך לאדם זר.
‫ליליאן היתה אישה טובה.
‫מתוקה ונעימה.
‫אז כן היתה לה משמעות עבורך. ‫-כן, אבל לא כמו...
‫ופשוט השארת אותה הרה ובודדה.
‫לא ידעתי לגבי הילדה.
‫היית מעדיפה שאישאר איתה ולא...?
‫הייתי מעדיפה שזה לא היה קורה.
‫אני יודע שזה נשמע מצחיק.
‫אבל הרומן שלי עם ליליאן
‫גרם לי להבין שאת האחת והיחידה.
‫שאף אישה אחרת לא תוכל... ‫-אני לא צוחקת.
‫זו לא היתה כוונתי. ‫-מה היתה הכוונה שלך?
‫אדי, אני...
‫זה כבר לא משנה, נכון?
‫לא. לא לאחר שהרסת את המשפחה שלנו,
‫ומשפחה נוספת שאפילו לא ידעת שהיתה לך.
‫זו המומחיות שלך, לא? הרס.
‫אם כך את מרגישה, ‫אז למה את עוזרת לי, לעזאזל?
‫אני לא עוזרת לך.
‫אני עוזרת לג'וזף.
‫וברגע שזה יסתיים,
‫כך גם יסתיימו היחסים בינינו.
‫עשינו את הדבר הנכון, לא?
‫כן.
‫כמובן שכן.
‫הוא היה מפלצת.
‫הוא היה מוכרח למות.
‫הוא היה פעם אביר.
‫מה?
‫שום דבר.
‫אני יודעת שיש בך חלק שעדיין אוהב אותם.
‫אתה לא יכול להימנע מכך.
‫אבל לסלייד וילסון מעולם לא היה אכפת ממך.
‫כל חייו היו שקר.
‫ואמא שלך,
‫אם היא באמת אהבה אותך,
‫היא היתה שולחת אותך לבית הספר ההוא
‫ומותירה אותך להירקב שם?
‫כן?
‫לא.
‫שנינו היינו בודדים עד מאוד, יריחו.
‫בודדים עד מאוד.
‫אבל מצאנו זה את זו, לא?
‫אני מניחה שנוכל להודות לדת'סטרוק על כך.
‫שנים לפני שנפגשנו בכלל,
‫התודעה שלך יצרה קשר,
‫ומצאה אותי.
‫הכרנו זה את זו,
‫שיתפנו זה עם זו מחשבות, רגשות, תקוות,
‫ואת כל הצער שבליבנו.
‫כאשר...
‫הכוח הזה שיש בי קם לחיים,
‫הייתי כל כך מפוחד, רוז.
‫חשבתי שהוא ישרוף אותי,
‫ויקרע אותי לגזרים.
‫אבל אז הרגשתי משהו.
‫כמו...
‫ההד של נשמתי.
‫אני.
‫את.
‫אני חושב שהייתי מת בלעדייך.
‫ואני הייתי מתה בלעדיך.
‫אתה רואה, יריחו?
‫אתה לא זקוק לאמא או לאבא...
‫כשיש לך אותי.
‫ומה לגבי האדם שקורא לעצמו אבא שלך?
‫מה לגבי התן?
‫וינטרגרין, אתה שם?
‫תמיד.
‫היי, מה לגבי הספינה?
‫גנבתי אותה בכל מקרה.
‫תכניס אותם.
‫תודה לכם על ההתנדבות, סוכנים.
‫אבל לא התנדב...
‫הסוכן סנצ'ז, צעד קדימה.
‫על הברכיים.
‫עכשיו היא.
‫הנשק שלך.
‫זה שום דבר בהשוואה למה שעוד יבוא.
‫ואם אתה לא מסוגל לעשות את זה, ‫כל התוכניות שלנו לא שוות כלום.
‫בסדר.
‫תירי בו.
‫אני לא יכול.
‫למה עצרת?
‫זה עבד, לא?
‫היא היתה הורגת אותו בפקודתי.
‫למה לבזבז סוכן מוצלח?
‫בסדר.
‫אז בואו נערוך מופע, בסדר?
‫מספיק, יריחו.
‫מספיק.
‫יריחו, תפסיק!
‫תפסיק!
‫אלוהים, אלוהים!
‫אני מצטער, רוז! אני לא יודע מה קרה!
‫לא הצלחתי לשלוט בזה! אני...
‫זו אשמתי.
‫דחקתי בך יותר מדי, מהר מדי.
‫בוא נתקדם לאט יותר הערב.
‫הערב? אבל אנחנו לא יכולים...?
‫אז מחר.
‫ומספיק עם התירוצים.
‫איך השגת את זה?
‫בזמן שנפלת במלכודת של מלכת ההייב,
‫אני פרצתי לשרתים שלהם.
‫מבצע סודי ביותר: יריחו
‫יריחו. ככה היא קראה לג'וזף.
‫הם הופכים את הבן שלנו לכלי מלחמה.
‫זוכרת מה היא אמרה? שאני אקדח, אבל ג'וזף...
‫הוא פצצה גרעינית.
‫אבל לא כפי שאתה חושב.
‫התרגילים האלה נועדו לעזור לו ‫לרכוש מיומנות ביכולות שלו ולהתמקד בהן.
‫אבל המטרה?
‫מהפכה מבפנים.
‫תאר לעצמך שאתה שולט באדם ‫שיכול לשלוט במוחות של אחרים.
‫נשיאים, ראשי ממשלות, רודנים ומלכים.
‫גניבת דעת בקנה מידה עולמי.
‫אפשר לעצב כך מחדש את העולם ‫בלי לירות קליע בודד.
‫ותוך עשרה ימים, עלינו לברר ‫מהו המהלך הראשון שלהם.
‫והכול בגללה.
‫היא ניצלה את ג'וזף. היא שיטתה בו.
‫אתה מסוגל.
‫אני יודעת שאתה מפחד, יריחו.
‫אבל אני מאמינה בך.
‫כל עוד יש לנו זה את זו, אח קטן,
‫אין דבר שלא נוכל להשיג.
‫אנחנו שני חצאים.
‫לעולם לא אעזוב אותך.
‫לעולם לא אנטוש אותך כפי שהם עשו.
‫אנחנו משפחה.
‫זו מניפולציה או אהבה?
‫תודה, אדי. אני אמשיך מפה.
‫ממש לא, לעזאזל.
‫אתה לא מחליט מה אעשה ומה לא.
‫כבר הסתכנת מספיק. זו העבודה שלי.
‫חייתי עם סיכון בכל יום ‫בחיינו כזוג נשוי, לעזאזל.
‫רק שלא ידעתי את זה. נכון, דת'סטרוק?
‫מעולם לא סיפרת לי.
‫בבקשה, אפשר להפסיק לנבור בעבר?
‫אתה יודע שיש משהו נוסף שמעולם לא סיפרת לי.
‫למה?
‫למה בחרת בדת'סטרוק על פנינו?
‫חיים של רמאות וסיכון, במקום...
‫לא בחרתי בשום דבר, אדי.
‫ולא בחרתי להיות כזה. ‫-תמיד יש ברירה.
‫החלאות האלה עשו אותי כזה
‫עם הניסוי הארור שלהם.
‫ועשיתי כמיטב יכולתי עם מה שקרה. ‫-זה היה המיטב שלך?
‫להיות שכיר חרב? רוצח?
‫אבא שלי היה חייל.
‫אבא שלו היה חייל.
‫חיי הצבא הם הדבר היחיד שאי פעם הכרתי.
‫אז לקחתי את האימונים ההם ו... ‫-השחתת אותם. ירקת עליהם.
‫העולם הזה מלא ברוע.
‫בקנה מידה שלא תוכלי לתפוס.
‫דווקא יש לי מושג.
‫אז את צריכה להבין שפשוט עשיתי את מה ‫שאנחנו עשינו כאשר שירתנו יחד.
‫חיסלתי את הרעים.
‫אל תעז להשוות בין שני הדברים.
‫אני ניסיתי להיות האביר שג'וזף האמין שאני.
‫אביר?
‫זה מה שאתה חושב שאתה?
‫אלוהים. סלייד, אתה עד כדי כך הוזה?
‫ג'וזף לא היה זקוק לאביר.
‫הוא היה זקוק לאבא.
‫אני הייתי זקוקה לבעל.
‫מה כל כך לא בסדר בך שגרם לך ‫להעדיף את דת'סטרוק על פנינו?
‫החיים שלי בתור דת'סטרוק
‫היו נפרדים מהחיים שלי איתכם.
‫לא היה לכך שום קשר... ‫-אתה באמת לא רואה?
‫כל השנים האלה אתה ממדר.
‫ממיין פיסות ממך ושם אותן בקופסאות קטנות,
‫ומשקר לעצמך. וגם לי.
‫תודה.
‫על מה? ‫-על מה?
‫שהזכרתם לי למה בחרתי ‫להישאר רווק כל השנים האלה.
‫עכשיו, אתם תבלו יום שלם במריבות,
‫או שנציל את ג'וזף, ואולי גם את העולם?
‫האומה הזדעזעה הבוקר
‫על ידי מה שנראה כסדרת התקפות טרור מתואמות.
‫חדשות
‫רגעים לאחר שמטוס חטוף של "פטריוט ‫איירליינס" התרסק במכוון על גשר הזהב,
‫תריסר חמושים ערכו התקפה מסיבית ‫בטיימס סקוור אשר בניו יורק.
‫בשעה שבוושינגטון, ‫לפחות פצצה אחת, ואולי אף יותר,
‫פערה חור בבניין הקפיטול.
‫עדיין אין הערכות כלשהן לגבי מספר הנפגעים,
‫אך אין ספק שמאות אנשים איבדו ‫את חייהם, ואולי אף יותר.
‫הנשיא, שבדיוק חזר ‫מהפורום הכלכלי העולמי בדאבוס...
‫ארצות הברית של אמריקה
‫נשאר על גבי האייר פורס 1,
‫בשעה שכל שאר הטיסות ברחבי האומה קורקעו.
‫לעזאזל. אני נראה כמו טיפש וחלש ‫כשאני ממשיך לטוס פה במעגלים
‫וחושש לנחות.
‫אין לכך שום קשר לפחד, אדוני. ‫מדובר בבטיחות שלך.
‫עד שנבין את היקף ההתקפות...
‫האומה זקוקה לביטחון מחודש.
‫ויש להגן על המפקד העליון.
‫מפחיד, לא?
‫אנחנו המטוס היחיד בשמיים.
‫או לפחות, כך אמור להיות.
‫ההתקפות שלנו שימשו הסחת דעת מושלמת.
‫המדינה כולה נמצאת במצב של כאוס.
‫אנשים מסתתרים בחורים הקטנים שלהם ‫כמו ארנבים מפוחדים.
‫והנה הוא יושב, לגמרי לבד.
‫פרי שמן ובשל המוכן לקטיף.
‫בלעדייך, ילדתי, כל זה לא היה מתאפשר.
‫אם השבעתי את רצונך, אדוני...
‫מעבר לכך.
‫הענקת לי את העולם.
‫אתה מוכן, בן?
‫אני... אני חושב שכן.
‫אתה חושב?
‫אני מוכן, אדוני.
‫אנחנו נציף אותם.
‫נבלבל ונפחיד אותם.
‫וכשהם יהיו מספיק קרובים,
‫תשתמש במתנה המופלאה שלך.
‫והבובה הקטנה שלנו תחזור לוושינגטון.
‫תכריז על משטר צבאי.
‫האומה החזקה בתבל תהיה תחת שליטת הייב ו...
‫ואנחנו נשלוט בהייב.
‫מה?
‫עכשיו, יריחו!
‫רוז?
‫אני מחכה לכך כבר המון זמן.
‫אימנת אותו היטב.
‫יותר משחשבתי.
‫ולאיזו מטרה?
‫נקמה? הרג מוסרי?
‫הפעלת עליי מניפולציות ‫מהרגע הראשון שנכנסת לחיי.
‫חשבת שאני לא יודעת מה היית אפילו אז?
‫הייתי אב עבורך. אני אימנתי אותך.
‫סייעתי לך לרכוש מיומנות עילאית בכוחותייך.
‫אבא?
‫ניצלת ילדה בודדה ואבלה.
‫אבל לא הייתי בודדה כפי שחשבת.
‫היה לי אח, כאן.
‫הרבה זמן לפני שסיפרתי לך עליו בכלל.
‫וידעתי מה עשית לו.
‫הפכתי אותך למלכה.
‫ועכשיו המלכה לוקחת לך את כס המלכות.
‫הייב לא ינצלו אותנו יותר.
‫איש לעולם לא ינצל אותנו ויפגע בנו יותר.
‫הכוח בידינו.
‫ומה תעשי עם כל הכוח הזה, רוז?
‫אני אתחיל בכך שאגרום לך לשלם על מה שעשית.
‫אבל לא בחייך,
‫אלא ברוחך.
‫קח אותו! תהפוך אליו!
‫באמת חשבת שאתן לנשק כמוך להסתובב חופשי
‫בלי לספק לעצמי הגנה?
‫לקח לטכנאים הטובים ביותר שלי שמונה חודשים ‫לפתח משככי כוחות על-טבעיים
‫המסוגלים לספוג את הכוחות הפסיונים שלך
‫ולשלוח אותם בחזרה לפנים ההמומות שלך.
‫ידעת?
‫חשדתי.
‫אחרי הכול, אסור לסמוך על ילדי רחוב כמוך.
‫יריחו. יריחו?
‫את אמורה לדעת, רוז, שהמשפחה תמיד מאכזבת.
‫ללא האפשרות לחטוף את נפשו של הנשיא, ‫ניאלץ לקחת את גופו.
‫אני אוהב חטיפות בנוסח של פעם, ואתה?
‫הפעל את תוכנית יריחו שתיים. בסימן...
‫אדוני, מטוס נוסף מתקרב אלינו.
‫מי לעזאזל זה יכול...?
‫דת'סטרוק.
‫הזהרנו אותם.
‫למה הם לא הקשיבו?
‫עד שאנשי הקשר שלנו הצליחו ליצור קשר ‫עם האנשים שהיו יכולים לעשות הבדל,
‫פשוט היה מאוחר מדי.
‫אבל אין ספק שנעשה פה הבדל, לעזאזל.
‫סימני האנרגיה האלה יוצאים מן הכלל.
‫זה בטח ג'וזף. הוא במטוס המוביל.
‫אתה תהיה בסדר לבד, סבא?
‫תתנהג יפה.
‫הסתכלת במראה לאחרונה, חתיכת נאד זקן?
‫אני אסתדר, סלייד.
‫כמו תמיד.
‫אתה לא תשכנע אותי לוותר על זה. ‫-בחיים לא הייתי מנסה.
‫את הקצינה הכי מוצלחת ששירתי תחתיה אי פעם.
‫ואת מקבלת נקודות בונוס ‫כי ראיתי אותך ערומה.
‫לך להזדיין.
‫איך הם ידעו? ‫-הם פה עכשיו.
‫ואולי מוטב כך.
‫הפרחחים של וילסון אומנם בגדו בי ‫וקלקלו את התוכניות הזהירות שלי.
‫אבל כעת אבא שלהם יוכל לזכות לצפות מקרוב
‫כשילדיו ימותו.
‫מה קורה?
‫תהרגי אותם.
‫כל הכבוד, רוז.
‫כל הכבוד.
‫לא רע עבור כלב זקן.
‫לא! לא, לא, לא!
‫אייר פורס 1, היכונו להשתלטות.
‫הצלת הרגע את נשיא ארצות הברית.
‫בהחלט, לעזאזל.
‫נראה שציפו לנו.
‫ג'וזף!
‫תגיד לי, וילסון.
‫איזה מהם עליי לרצוח קודם?
‫את הילדה שניצלת את אמא שלה לתענוגך האישי
‫ואז השלכת אותה מבלי להניד עפעף?
‫או את הילד שנטשת בקלות מרובה?
‫חסוך ממני את הנאום על חטאיי, תן.
‫אני מכיר אותם היטב.
‫כמובן. אתה לא החוטא היחיד פה.
‫קח לדוגמה את רוז היקרה.
‫היא משטה באחיה כבר שנים.
‫היא הרעילה את מוחו נגדך ונגד אדליין.
‫היא וידאה שהוא יהיה נאמן אך ורק לה.
‫אמרתי לו את האמת. אני אוהבת את יריחו.
‫ומהי אהבה אם לא דרך נוספת לשלוט באנשים?
‫לא.
‫מה שעשית לו לא היה שונה ממה שאני עשיתי לך.
‫לא.
‫אלוהים, לא.
‫זה לא אותו הדבר, רוז. את לא כזו.
‫אבל באמת ניצלתי אותו. אני...
‫אני לא התכוונתי, אבל זה מה שעשיתי.
‫רק בגלל שהאהבה לא מושלמת, ‫זה לא אומר שהיא לא אמיתית.
‫היית שם בשבילו כשאני לא הייתי.
‫לא עבורו ולא עבורך.
‫זה בהחלט לא המקום או הזמן לטיפול משפחתי.
‫שחרר אותם.
‫תגיד "בבקשה".
‫בבקשה. הם סבלו מספיק.
‫אז אני אשים קץ לסבלם.
‫חתיכת מפלצת מזדיינת.
‫אמרתי לך לפני שנים, וילסון.
‫אנחנו אותו הדבר.
‫תתרחק מהילדים שלי, לעזאזל!
‫ערכתי כמה שדרוגים משמעותיים לשריון הזה
‫מאז הקרב האחרון שלנו.
‫ועכשיו...
‫לא ניתן לעצור אותי!
‫לא רע.
‫תודה.
‫חייבים לעזור לו.
‫יריחו.
‫יריחו. ג'וזף.
‫אני כל כך מצטערת.
‫מעולם לא התכוונתי... ‫-אני יודע. אני...
‫אמא?
‫היי, חייל קטן.
‫כל השנים האלה, תן...
‫למה? למה אני?
‫למה הילדים שלי?
‫אתה חושב שאתה האדם היחיד ‫שהיתה לו בת בעולם הזה?
‫היא היתה הבת...
‫כן! נכון מאוד.
‫ועכשיו אני אקח ממך
‫את מה שלקחת ממני.
‫לא!
‫סלייד!
‫צדקת, אדי.
‫כל השנים האלה, ‫אפסנתי פיסות ממני בקופסאות קטנות.
‫שיקרתי לעצמי,
‫וגם לך.
‫זו היתה הדרך היחידה שהכרתי כדי לשרוד.
‫אני לא אביר, אהובתי.
‫מעולם לא הייתי אביר.
‫אבל אולי כעת אוכל להיות האדם ‫שתמיד היית זקוקה לו.
‫אתה מסוגל? ‫-אני יכול לנסות.
‫כמה זמן תוכל להחזיק בו ככה?
‫כמה זמן שיידרש.
‫אני לא מאבד אותך שוב.
‫אני אוריד אותנו במהירות.
‫וינטרגרין, אתה רואה אותם?
‫לא, אני...
‫רגע, הנה!
‫תגיעו לקרקע. אני אנסה להגיע אל סלייד.
‫היה כיף, וילסון.
‫אבל הגיע הזמן להיפרד.
‫זה לא יסתיים היטב עבורך.
‫גם לא עבורך, חלאה.
‫מה?
‫ג'וזף, אני אוהב אותך.
‫לא!
‫סלייד!
‫אבא!
‫"הארץ היתה מלאה בדרקונים והאנשים פחדו.
‫"אך האביר הנוצץ הגיע על סוסו
‫"כדי להגן על גברים ונשים כאחד.
‫"הוא עמד בפני היצורים המבעיתים ביותר
‫"שנראו אי פעם בעולם,
‫"והוא עשה כל זאת כדי להציל אותנו.
‫"שכן האביר לא היה לבדו".
‫כמה שהוא אהב להקריא לך את הספר הזה.
‫זה...
‫זה היה מזמן.
‫אבירים ודרקונים
‫העבר מת.
‫הוא זקוק לזמן.
‫כולנו זקוקים לזמן.
‫את חושבת שהוא שרד?
‫אפילו הוא לא יכול היה לשרוד את זה.
‫אני אעזוב מחר.
‫לאן תלכי?
‫תישארי כמה זמן שרק תצטרכי.
‫אנחנו בנות משפחה עכשיו.
‫משפחה מפורקת, לעזאזל. אבל עדיין משפחה.
‫"הארץ היתה מלאה בדרקונים,
‫"והאנשים פחדו.
‫"אך האביר הנוצץ הגיע על סוסו
‫"כדי להגן על גברים ונשים כאחד.
‫"הוא עמד בפני היצורים המבעיתים ביותר
‫"שנראו אי פעם בעולם,
‫"והוא עשה כל זאת כדי להציל אותנו.
‫"שכן האביר לא היה לבדו.
‫"וכאשר השלים את מלאכתו,
‫"הדרקונים נעלמו כליל.
‫"והאביר רכב לדרכו,
‫"אל דפי האגדות,
‫"והסיפורים".
Subtitles by sub.Trader subscene.com
‫תורגם על ידי: ‫ירדן טל